Bikin Al'adun Iganmode

Bikin al'adun kabilar Iganmode (wanda aka fi sani da Odun Omo Iganmode ) biki ne na shekara-shekara da al'ummar Yarbawa Awori na tsohon birnin Ota a jihar Ogun a Najeriya ke gudanar da shi. Bikin shekara-shekaran na tsawon mako yana gudana ne a watan Disamban kowace shekara, don baje kolin al'adu, ruhaniya da al'adun mutanen Ota Awori.  Har ila yau, bikin bugle ne na ruhi, kira zuwa gida don sake farfado da al'adu da kuma wayar da kan dukkan ƴaƴa maza da mata na Awori, a Legas, Ogun, Osun, Jamhuriyar Benin, ƴan ƙasashen waje da kuma duk inda suke a cikin duniya.   

 Tarihi 
An gudanar da bikin farko a shekarar 1992 lokacin da ake kiran bikin da ranar Iganmode. A tsawon shekaru, bikin ya karɓi baƙuncin fitattun wasu ƴan Najeriya da manyan baki, kamar tsohon shugaban Najeriya Cif Olusegun Obasanjo, tsohon babban lauyan Najeriya kuma ministan shari’a Marigayi Cif Bola Ige.

Sauran sun haɗa da tsoffin gwamnonin jihar Ogun Chief Olusegun Osoba, Otunba Gbenga Daniel, Ibikunle Amosun, Gwamna na yanzu kuma Mataimakin Gwamna Prince Dapo Abiodun, Noimot Salako Oyedele, da Taiwo Ajayi Lycett, da sauransu.

Haka kuma wasu fitattun mutane kamar su, shugaban ƙasa Asiwaju Bola Tinubu, Sir Kesington Adebukunola Adebutu, da Sanata Musiliu Obanikoro sun jagoranci bikin.

 Abubuwa mafiya mahimmanci 
Daya daga cikin manyan abubuwan da suka fi ɗaukar hankali a bikin shine nunin da Egungun Masquerades yayi a Ota. Al'adun Masquerade suna da tsarki ga al'ummar Awori yoruba na Ota.

 Yawon shakatawa 
Gwamnatin jihar Ogun ce ke tallafa wa bikin. Abubuwan da suka faru na bikin an yi su ne tare da albarkatu na ruhaniya da na gargajiya na Olota na Ota. Har ila yau, bikin na neman inganta hanyoyin yawon shakatawa na Ota, Jihar Ogun da Najeriya baki-ɗaya.  

Bikin na baiwa mutane damar ganin baje kolin al'adu daban-daban da ziyartar wuraren yawon buɗe ido kamar ginin (storey building) a Najeriya.

Manazarta

Category:Al'adu a Jihar Ogun
Category:Yawon buɗe ido a Najeriya